[pic] | EUROOPAN KOMISSIO |

Bryssel 24.9.2010

KOM(2010) 533 lopullinen

LISÄTALOUSARVIOESITYS NRO 8 VUODEN 2010 YLEISEEN TALOUSARVIOON

MENOTAULUKKO PÄÄLUOKITTAINPääluokka III – Komissio

(komission esittämä)

LISÄTALOUSARVIOESITYS NRO 8VUODEN 2010 YLEISEEN TALOUSARVIOON

MENOTAULUKKO PÄÄLUOKITTAINPääluokka III – Komissio

Euroopan komissio ottaa huomioon

- Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

- 17 päivänä joulukuuta 2009 hyväksytyn Euroopan unionin yleisen talousarvion varainhoitovuodeksi 2010[2],

- 19 päivänä toukokuuta 2010 hyväksytyn lisätalousarvion nro 1/2010[3],

- 16 päivänä kesäkuuta 2010 hyväksytyn lisätalousarvion nro 2/2010[4],

- 7 päivänä syyskuuta hyväksytyn lisätalousarvion nro 3/2010,

- lisätalousarvioesitykset nro 2/2010[5], 3/2010[6], 5/2010[7], 6/2010[8] ja 7/2010[9],

ja esittää budjettivallan käyttäjälle lisätalousarvioesityksen nro 8 vuoden 2010 talousarvioon.

MUUTOKSET PÄÄLUOKITTAISEEN TULO- JA MENOTAULUKKOON

Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Pääluokittaisen tulo- ja menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä.

Sisällysluettelo

1. Johdanto 3

2. EU:n solidaarisuusrahaston varojen käyttöönotto 3

2.1. Irlannin tulvat 3

3. Rahoitus 5

4. Tiivistelmätaulukko rahoituskehyksen otsakkeittain 7

1. JOHDANTO

Tämä vuotta 2010 koskeva lisätalousarvioesitys nro 8 kattaa seuraavat seikat:

- EU:n solidaarisuusrahastosta otetaan käyttöön yhteensä 13,0 miljoonaa euroa maksusitoumus- ja maksumäärärahoina Irlannin vakavien tulvien johdosta.

- Budjettikohdan 04 02 01 – Euroopan sosiaalirahaston (ESR) toimien loppuun saattaminen – Tavoite 1 (2000–2006) – maksumäärärahoja pienennetään vastaavasti 13,0 miljoonaa euroa.

2. EU:n solidaarisuusrahaston varojen käyttöönotto

2.1. Irlannin tulvat

Marraskuussa 2009 suuressa osassa Irlantia runsaat sateet johtivat vakaviin tulviin. Tulvista aiheutui suuria vahinkoja maataloudelle, asuinrakennuksille ja yrityksille, tieverkostolle ja muulle infrastruktuurille.

Irlanti haki sen vuoksi rahoitustukea Euroopan unionin solidaarisuusrahastosta.

Komission yksiköt ovat tutkineet hakemuksen perusteellisesti neuvoston asetuksen (EY) N:o 2012/2002[10] ja erityisesti sen 2, 3 ja 4 artiklan mukaisesti. Seuraavassa on esitetty yhteenveto tärkeimmistä arviointiperusteista.

1. Hakemus jätettiin komissioon 27. tammikuuta 2010 eli kymmenen viikon määräajan kuluessa siitä, kun ensimmäiset vahingot oli todettu 19. marraskuuta 2009. Irlannin viranomaiset toimittivat 15. kesäkuuta 2010 vastauksena komission 24. maaliskuuta esittämään pyyntöön lisätietoja, joissa vahvistettiin muun muassa arvio aiheutuneiden välittömien vahinkojen määrästä ja arvioitiin vahinkoja tarkemmin.

2. Kyseessä on luonnonkatastrofi, joten se kuuluu solidaarisuusrahaston soveltamisalaan.

3. Irlannin viranomaiset arvioivat katastrofista aiheutuneiden välittömien vahinkojen kokonaismääräksi 520,9 miljoonaa euroa. Kyseinen kokonaismäärä on noin 55,68 prosenttia Irlantiin vuonna 2010 sovellettavasta tavanomaisesta solidaarisuusrahaston varojen käyttöönoton kynnysarvosta, joka on 935,45 miljoonaa euroa (eli 0,6 prosenttia suhteessa bruttokansantuloon vuoden 2008 tietojen perusteella).

4. Koska vahinkojen kokonaismäärä jää alle tavanomaisen kynnysarvon, hakemusta tarkasteltiin asetuksen (EY) N:o 2012/2002 2 artiklan 2 kohdan viimeisen alakohdan perusteella, joka koskee ns. poikkeuksellisia alueellisia katastrofeja. Kyseisessä alakohdassa säädetään edellytyksistä, joiden täyttyessä solidaarisuusrahastosta voidaan myöntää tukea poikkeuksellisissa tilanteissa. Kyseisen alakohdan mukaan rahastosta voidaan poikkeustapauksessa myöntää tukea alueelle silloin kun aluetta on koetellut sellainen poikkeuksellinen katastrofi, pääasiassa luonnonkatastrofi, jolla on vakavia ja pitkäaikaisia vaikutuksia huomattavan väestönosan elinoloihin ja talouden vakauteen alueella. Asetuksessa kiinnitetään erityistä huomiota Euroopan unionin toiminnasta tehdyn sopimuksen 349 artiklassa määriteltyihin syrjäisiin ja eristyneisiin alueisiin, kuten saaristoalueisiin ja syrjäisimpiin alueisiin. Asetuksessa kehotetaan arvioimaan ”poikkeuksellista alueellista katastrofia” koskevan kriteerin nojalla esitettyjä hakemuksia ”erittäin tarkkaan”.

5. Irlanti on osa Euroopan kolmanneksi suurinta saarta, joka sijaitsee Manner-Euroopan luoteispuolella. Vaikka Irlanti ei ole Euroopan unionin toiminnasta tehdyssä sopimuksessa määritelty syrjäisin alue, sen saaristoluonne ja syrjäisyys Euroopan mantereesta vaikuttavat selvästi sen taloudelliseen tilanteeseen ja tekevät siitä haavoittuvamman. Näitä tekijöitä ei voida jättää huomioimatta arvioitaessa Irlannin hakemusta tuen saamiseksi solidaarisuusrahastosta.

6. Solidaarisuusrahaston vuosikertomuksessa (2002–2003)[11] komissio toteaa, että alueellista katastrofia koskevien kriteerien tarkoituksenmukainen soveltaminen kansallisella tasolla edellyttää, että erotetaan toisistaan vakavat alueelliset ja toisaalta pelkästään paikalliset tapahtumat. Toissijaisuusperiaatteen mukaisesti paikalliset tapahtumat kuuluvat kansallisten viranomaisten vastuualueeseen, kun taas alueellisten katastrofien yhteydessä voidaan harkita tuen myöntämistä solidaarisuusrahastosta. Tulvakatastrofi vaikutti vakavasti suureen osaan Irlannin alueesta. Irlannin viranomaisten mukaan katastrofi heikensi dramaattisesti tilannetta Irlannissa, joka jo kärsii vakavimmasta taloudellisesta taantumasta vuosikymmeniin.

7. Yksi asetuksessa (EY) N:o 2012/2002 säädetyistä rahaston varojen poikkeuksellisen käyttöönoton edellytyksistä on, että katastrofi on aiheuttanut vahinkoa suurelle osalle sen alueen väestöstä, jota hakemus koskee. Irlannin hakemus koskee aluetta, joka muodostuu 15 kreivikuntaa kattavasta yhtenäisestä alueesta, jolla asuu yli 1,7 miljoonaa asukasta (noin kaksi kolmasosaa Irlannin alueesta ja 40 prosenttia väestöstä). Hakemuksessa kuvaillaan, kuinka henkilökohtaiset vahingot ja taloudellisen toiminnan keskeytyminen, keskeisten julkisten palvelujen häiriöt ja tieverkoston katkeamiset ja häiriöt ovat vaikuttaneet väestöön. Corkin ja Galwayn kaupunkeja lukuun ottamatta suurin osa vahingoista aiheutui pääasiassa maaseutualueilla, joilla tieinfrastruktuuri on välttämätön päivittäisten toimintojen hoitamiseksi. Välitöntä vahinkoa kärsineistä henkilöistä suuri osa on lisäksi saanut avustusta sosiaali- ja perheasioiden humanitaarisen avun ohjelmasta. Erityisen tekijän muodostaa tulvien pitkä kesto. Joillakin alueilla tulvat jatkuivat useita kuukausia. Näin ollen voidaan päätellä, että vahinkoa aiheutui suurelle osalle väestöstä, kuten Irlannin hakemuksessa kuvaillaan.

8. Tulvien vaikutuksen ja seurausten sekä tulvilla elinoloihin ja talouden vakauteen alueella olleiden vakavien ja pitkäaikaisten vaikutusten osoittamiseksi hakemuksessa viitataan erityisesti maatalousalan epävakauteen ja tulvien vaikutukseen tieinfrastruktuuriin. Yksin tieinfrastruktuurin kärsimät vahingot nousivat yli 159 miljoonaan euroon. Tulvista aiheutui vahinkoja kreivikunnissa NUTS2-alueella Border, Midland ja Western, jolla bruttoarvonlisäys henkeä kohden on ainoastaan 69,3 prosenttia valtakunnallisesta keskiarvosta (luvut vuodelta 2007). Bruttoarvonlisäys on alhaisin Midlandin alueella, jolla se on 65,8 prosenttia valtakunnallisesta keskiarvosta. Viime vuosien voimakkaan taloudellisen taantuman ja nykyisten vähäisten työllistymismahdollisuuksien vuoksi tulvat vähensivät työpaikkoja entisestään. Lisäksi maatalouden osuus bruttoarvonlisäyksestä on tulva-alueella suurempi kuin muilla Irlannin alueilla. Monien maanviljelijöiden rehuvarastot tuhoutuivat kokonaan, ja heille oli sen vuoksi myönnettävä avustusta tuhoutunutta rehua koskevasta ohjelmasta. Maataloustuotannon häiriintyminen vaikuttaa merkittävämmin useampiin ihmisiin tulva-alueella kuin se vaikuttaisi alueilla, jotka eivät ole yhtä riippuvaisia maataloudesta. Koska Irlanti on saari ja sijaitsee suhteellisen syrjässä Manner-Euroopan talouksista, on toipuminen jo ennestään haastavasta tilanteesta entistäkin vaikeampaa. Voidaan päätellä, että tulvat aiheuttivat vakavia ja pitkäaikaisia seurauksia elinoloihin ja talouden vakauteen alueella, joka on pääasiassa maaseutua ja joka ponnistelee elintason parantamiseksi ja investointien edistämiseksi.

9. Asetuksen (EY) N:o 2012/2002 3 artiklan 2 kohdan nojalla tukikelpoisten toimien kustannukset ovat arviolta 111,5 miljoonaa euroa ja ne voidaan jakaa neljään ryhmään: A) infrastruktuurin pikainen korjaaminen, B) tilapäismajoitus ja pelastuspalvelut, C) tulvilta suojaava infrastruktuuri ja kulttuuriperinnön välitön suojelu sekä D) katastrofialueiden raivaus.

10. Tulva-alueet ovat rakennerahastojen (2007–2013) mukaan tukikelpoisia ”kilpailukyvyn ja työllisyyden alueina” (8 aluetta) ja ”phasing in -alueina” (7 aluetta).

11. Tukikelpoisten vahinkojen mahdollisesta kuulumisesta vakuutusturvan piiriin Irlannin viranomaiset ovat todenneet, että tukikelpoiset kustannukset eivät kuulu vakuutusturvan piiriin.

Edellä esitetyn perusteella hakemuksessa tarkoitettuja tulvia voidaan pitää ”poikkeuksellisina” asetuksessa tarkoitetussa merkityksessä ja niiden voidaan katsoa täyttävän asetuksen (EY) N:o 2012/2002 2 artiklan 2 kohdan viimeisessä alakohdassa säädetyt edellytykset solidaarisuusrahaston poikkeukselliselle käyttöönotolle.

3. Rahoitus

Solidaarisuusrahaston vuotuinen talousarvio on miljardi euroa. Koska rahasto on perustettu solidaarisuuden tukemiseksi, komissio katsoo, että rahastosta maksettavan tuen olisi oltava porrasteista. Tämä tarkoittaa, että asetetun kynnysarvon (0,6 prosenttia suhteessa BKTL:oon tai 3 miljardia euroa vuoden 2002 hintoina sen mukaan, kumpi näistä on pienempi) ylittävien vahinkojen osalta olisi aiemman käytännön mukaisesti sovellettava suurempaa tuki-intensiteettiä kuin kynnysarvon alle jäävien vahinkojen osalta. Suurkatastrofien perusteella myönnettävä tuki on aikaisemmin ollut kynnysarvon alle jäävältä osuudelta 2,5 prosenttia ja kynnysarvon ylittävältä osuudelta 6 prosenttia kaikista välittömistä vahingoista. Solidaarisuusrahastosta myönnettävän tuen laskutapa on määritetty solidaarisuusrahaston vuosikertomuksessa (2002–2003), ja neuvosto ja Euroopan parlamentti ovat hyväksyneet sen.

Tässä tapauksessa ehdotetaan, että sovelletaan edellä mainittuja prosenttiosuuksia ja myönnetään seuraavat tukimäärät:

(euroa) |

Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Ehdotetun tuen kokonaismäärä |

Vuoden 2009 tulvat Irlannissa | 520 900 000 | 935 456 000 | 13 022 500 | 0 | 13 022 500 |

Yhteensä | 13 022 500 |

Tämän korvaussumman suorittamisen jälkeen Euroopan unionin solidaarisuusrahaston varoista vähintään 25 prosenttia jää käytettäväksi vuoden viimeisen neljänneksen aikana, kuten asetuksen (EY) N:o 2012/2002 4 artiklan 2 kohdassa edellytetään.

Tällä hetkellä budjettikohdan 04 02 01 – Euroopan sosiaalirahaston (ESR) toimien loppuun saattaminen – Tavoite 1 (2000–2006) – odotettujen rahoitustarpeiden perusteella näyttää siltä, että 13 022 500 euron maksumäärärahat voidaan siirtää budjettikohtaan 13 06 01 kattamaan tarpeet, joita aiheutuu Euroopan solidaarisuusrahaston käyttöönotosta.

4. Tiivistelmätaulukko rahoituskehyksen otsakkeittain

Rahoituskehys Otsake/alaotsake | Vuoden 2010 rahoituskehys | Talousarvio 2010 (sis. LT:t nro 1–3 ja LTE:t nro 2–3 + LTE:t nro 5–7) | LTE nro 8/2010 | Talousarvio 2010 (sis. LT:t nro 1–3 ja LTE:t nro 2–3 + LTE:t nro 5–8) |

|MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1a. Kasvua ja työllisyyttä edistävä kilpailukyky |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Kasvua ja työllisyyttä edistävä koheesio |49 388 000 000 | |49 387 592 092 |36 384 885 000 | |-13 022 500 |49 387 592 092 |36 371 862 500 | | Yhteensä | 63 555 000 000 | |64 249 445 345 |47 727 155 803 | | |64 249 445 345 |47 740 178 303 | | Liikkumavara[12] | | |-194 445 345 | | | |-194 445 345 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Yhteensä | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Liikkumavara | | |456 166 698 | | | |456 166 698 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3a. Vapaus, turvallisuus ja oikeus |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Kansalaisuus |668 000 000 | |668 000 000 |659 387 500 |+13 022 500 |+13 022 500 |681 022 500 |672 410 000 | | Yhteensä | 1 693 000 000 | |1 674 487 370 |1 397 957 870 |+13 022 500 |+13 022 500 |1 687 509 870 |1 410 980 370 | | Liikkumavara[13] | | |18 512 630 | | | |18 512 630 | | | 4. EU MAAILMANLAAJUISENA TOIMIJANA[14] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Liikkumavara | | | -18 300 000 | | | | -18 300 000 | | | 5. HALLINTO[15] |7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Liikkumavara | | | 43 495 215 | | | | 43 495 215 | | | YHTEENSÄ | 140 978 000 000 |134 289 000 000 |141 501 452 802 |122 966 449 450 |+13 022 500 | |141 514 475 302 |122 966 449 450 | | Liikkumavara | | |518 729 198 |11 651 432 550 | | |518 729 198 |11 651 432 550 | |

[1] EYVL L 248, 16.9.2002, s. 1.

[2] EUVL L 64, 12.3.2010.

[3] EUVL L 183, 16.7.2010.

[4] EUVL L 206, 6.8.2010.

[5] KOM(2010) 108.

[6] KOM(2010) 149.

[7] KOM(2010) 320.

[8] KOM(2010) 315.

[9] KOM(2010) 383.

[10] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3).

[11] Vuosikertomus 2002–2003 ja kertomus uuden välineen ensimmäisenä soveltamisvuonna saaduista kokemuksista, KOM(2004) 397 lopullinen, 26.5.2004.

[12] Euroopan globalisaatiorahastoa ei oteta huomioon laskettaessa otsakkeen 1 a liikkumavaraa (500 miljoonaa euroa). Enimmäismäärän ylittävät 195 miljoonaa euroa rahoitetaan ottamalla käyttöön varoja joustovälineestä.

[13] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17. toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006).

[14] Otsakkeen 4 vuoden 2010 liikkumavaraa laskettaessa ei ole otettu huomioon hätäapuvarauksen määrärahoja (248,9 miljoonaa euroa).

[15] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (80 miljoonaa euroa).